open-index/open-wikipedia-markdown huggingface dataset:
Շվեյցարիայի խորհրդարանական ընտրություններ (2019)

**[[Շվեյցարիա]]յում խորհրդարանական ընտրությունները** տեղի կունենան 2019 թվականի հոկտեմբերի 20-ին՝ 51-րդ ազգային խորհրդի 200 պատգամավորների և Կանտոնների խորհրդի 46 անդամների (1-ին փուլ) ընտրվելու համար։ Անհրաժեշտության դեպքում 2-րդ փուլը տեղի կունենա 2019 թվականի նոյեմբերին։ Ապենցել-Իններրոդեն պոլուկանտոնում ընտրություններն անցկացվել են ապրիլի 28-ին։

## Ընտրական համակարգ
Շվեյցարիայի Դաշնային ժողովի խորհրդարանը բաղկացած է երկու պալատներից՝ կանտոնների խորհուրդը (46 անդամ) և Ազգային խորհուրդը (200 անդամ)։ Ազգային խորհրդի ընտրություններն անցկացվում են յուրաքանչյուր 4 տարին մեկ՝ համամասնականով բազմամանդատ ընտրատարածքներում, որոնք համապատասխանում են Շվեյցարիայի 26 կանտոններին և կիսամանդոններին։ Կանտոնների խորհրդի ընտրությունները նույնպես անցկացվում են 4 տարին մեկ։ Խորհրդի 46 անդամ ընտրվում է մեկ բազմամանդատ ընտրատարածքներում։

Յուրաքանչյուր կանտոնի ազգային խորհրդում տեղերի քանակը համամասն է կանտոնի բնակչությանը (ներառյալ երկրում բնակվող օտարերկրացիներին)։ 2015 թվականի նախորդ ընտրությունների համեմատ՝ 2016 թվականի վերջին գրանցված բնակչության պաշտոնական թվաքանակի պատճառով Բեռնն ու Լյուցեռնը մեկական տեղ են կորցրել, իսկ Ժնևն ու Վոն ստացել են մեկական լրացուցիչ տեղ։ Ամենաքիչ բնակեցված կանտոնները միայն մեկ տեղ ունեն ազգային խորհրդում՝ 2019 թվականի դրությամբ կան վեց այնպիսի կանտոններ, որոնցից չորսը կիսականտոններ են։

## Հասարակական կարծիքների հարցում
Պատկեր:Opinion polling for the 2019 Swiss federal election.svg

## Ծանոթագրություններ

Կատեգորիա:2019 ընտրություններ
Քոդի Սմիթ-ՄաքՖի

**Քոդի Էնդրյու Յոհան Սմիթ** (, (, ), ավստրալիացի դերասան՝ առավել հայտնի «Ճանապարհ» ֆիլմում Մալչիկի, «Ներս թող ինձ։ Սագա» ֆիլմում Ոուենի, «Պարանորման կամ ինչպես ընտելացնել զոմբիին» մուլտֆիլմում Նորման Բեբկոկի և «Կապիկների երկիր։ Հեղափոխություն» ֆիլմում Ալեքսանդրի դերերով։

## Վաղ տարիներ
Սմիթ-ՄաքՖին ծնվել է Հարավային Ավստրալիայի Ադելաիդա քաղաքում, Սոնա և Էնդի ՄաքՖիների ընտանիքում։ Նրա հայրը դերասան է և նախկին պրոֆեսիոնալ մարտիկ։ Քույրը՝ Սիանոա Սմիթ-ՄաքՖին, նույնպես դերասանուհի է։

## Կարիերա
Սմիթ-ՄաքՖին իր առաջին լիամետրաժ դերը խաղացել է «Մոռացված ցանկություններ» ֆիլմում, որի համար 2007 թվականին արժանացել է AACTA կինոմրցանակին լավագույն երիտասարդ դերասան, ինչպես նաև տղամարդու լավագույն դեր անվանակարգերում։ «Ճանապարհ» ֆիլմում խաղացած դերը  լավագույն երիտասարդ դերասան անվանակարգում նրան բերել է Critic's Choice Movie Awards մրցանակը, իսկ 2010 թվականին լավագույն միջազգային դերասան անվանակարգում արժանացել է AACTA կինոմրցանակին։ Հաջորդ տարի նկարահանվել է «Ներս թող ինձ։ Սագա» ֆիլմում, որի ցուցադրումից հետո  2010 թվականի Critics Choice Awards-ում նա արժանացել է լավագույն երիտասարդ դերասան անվանակարգին։ 2012 թվականին նկարահանվել է «Կոնգրես» ֆիլմում։ Ֆիլմի պրեմիերան կայացել է 2013 թվականին հեղինակավոր Կաննի կինոփառատոնում։

Ավելի ուշ Սմիթ-ՄաքՖին դեր է ստացել «Մեռած Եվրոպա» ֆիլմում, որի պրեմիերան կայացել է 2012 թվականին Տորոնտոյի կինոփառատոնում։ «Ջեյմսի վայրի բնույթը» ֆիլմում խաղացել է Ջեյմսի, իսկ «Ռոմեո և Ջուլիետ» ֆիլմում Բենվոլիոյի դերը։ Նկարահանվել է նաև 20th Century Fox հեռուստաալիքի «Կապիկների երկիր։ Հեղափոխություն» (2014) ֆիլմում, որի նախագիծը վերամիավորել է նրան և ռեժիսոր Մեթ Ռիվզին, որի հետ նա աշխատել էր «Ներս թող ինձ։ Սագա» ֆիլմի նկարահանումների ժամանակ։

2013 թվականին Սմիթ-ՄաքՖին նկարահանվել է «Երիտասարդություն» գիտաֆանտաստիկ մարտաֆիլմում։ Ֆիլմի պրեմիերան կայացել է 2014 թվականի հունվարին Սանդենսի կինոփառատոնում։ Մարտին նա դարձել է Nine Network հեռուստաընկերության «Հալիպոլի» ութ սերիայից բաղկացած հեռուստասերիալի դերասանական կազմի անդամ, որը հեռարձակվել է 2015 թվականին․ տարի, երբ նշվում էր Հալիոպոլիի վայրէջքի 100-ամյակը։ 2015 թվականի փետրվարի 17-ին Բրայան Սինգերը հայտարարել է, որ Սմիթ-ՄաքՖին «Իքս մարդիկ։ Ապոկալիպսիս» ֆիլմում խաղալու է գիշերային օձի դերը։

## Անձնական կյանք
Սմիթ-ՄաքՖին ապրում է Կալիֆորնիա նահանգի Լոս Անջելես քաղաքում։ Ներկա պահին հնադիպում է Ռեբեկա Ֆիլիպոուի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:1996 ծնունդներ
Կատեգորիա:Անձինք այբբենական կարգով
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Դերասաններ այբբենական կարգով
Կատեգորիա:Հեռուստատեսային դերասաններ
Կատեգորիա:Հունիսի 13 ծնունդներ
Սերգեյ Բալուխատի

**Սերգեյ Դմիտրիևիչ Բալուխատի** (, ), խորհրդային գրականագետ, մատենագիր, ԽՍՀՄ ԳԱ թղթակից անդամ (1943)։

## Կենսագրություն
1919—1923 թվականներին եղել է Սամարայի պետական համալսարանի, իսկ մինչև կյանքի վերջը` Լենինգրադի պետական համալսարանի պրոֆեսոր։ 1930 թվականից ղեկավարել է ԽՍՀՄ ԳԱ ռուս գրականության ինստիտուտի 20-րդ դարի ռուս գրականության բաժինը (Պուշկինյան տուն)։

Ս. Բալուխատիի ուսումնասիրությունները հիմնականում նվիրված են եղել Մաքսիմ Գորկու և Անտոն Չեխովի ստեղծագործություններին։ Հայտնի է որպես չեխովագիտության հիմնադիր։ Լենինգրադի շրջափակման ենթարկվածներից է։

Մահացել է չարորակ գերճնշումից 1945 թվականի ապրիլի 2-ին Լենինգրադում։ Թաղվել է Վոլկովյան գերեզմանոցի Գրականագիտական կամրջակում։

## Ընտանիք
* Լյուցիա Ֆեդորովնա Բալուխատայա (?—1945)՝ կինը, Մարիինյան թատրոնի բալետի պարուհի։ Թաղվել է ամուսնու մոտ։

## Աշխատություններ
* Մաքսիմ Գորկու քննադատություն։ Հոդվածների և գրքերի մատենագրություն։ 1893—1932, М., 1934,
* Մաքսիմ Գորկու գրական աշխատանքտ։ 1892—1934 թվականների առաջինը տպագրված տեքստերի և հեղինակազորված հրատարակությունների ցանկ, М.-Л., 1936,
* Չեխով դրամատուրգը, Л., 1936,
* Մ. Գորկու դրամատուրգիայի ուսումնասիրության հարցեր, М.-Л., 1938,
* Գորկու սեմինարիա, Л., 1946։

## Ծանոթագրություններ

## Գրականություն
* *Берков П. Н., Муратова К. Д.* Хронологический список научных трудов С. Д. Балухатого // Учёные записки ЛГУ. Сер. филологических наук. 1948. Вып. 13;
* 
*  
* *Куприяновский П. Б.* Литературовед, библиограф, педагог: (К 100-летию со дня рождения С. Д. Балухатого) // Вестник Санкт-Петербургского университета. Сер. 2. 1993. Вып. 1.
* Иоффе Ф. М.

## Արտաքին հղումներ
* 
* Историческая справка на сайте Архива РАН

Կատեգորիա:ԽՍՀՄ ԳԱ թղթակից անդամներ
Կատեգորիա:Խորհրդային գիտնականներ
Կատեգորիա:Խորհրդային գրականագետներ
Կատեգորիա:Մատենագիրներ
Կատեգորիա:Չեխովագետներ
Կատեգորիա:Ռուս գիտնականներ
Կատեգորիա:Ռուս գրականագետներ
Է. Լ. Ջեյմս

**Էրիկա Լեոնարդ** (, ի ծնե` **Միտչել**, , առավել հայտնի՝ **Է. Լ. Ջեյմս** () կեղծանվամբ, ), անգլիացի կին գրող, «Մոխրագույնի հիսուն երանգները» էրոտիկ բեսթսելլերի և տվյալ շարքի շարունակության հեղինակ։

## Կենսագրություն
Էրիկա Լեոնարդը ծնվել է 1963 թվականին։ Մեծացել է Անգլիայի կենտրոնում գտնվող Բաքինգեմշիր կոմսությունում և Քենթի համալսարանում սովորել է պատմություն։ Այնուհետև աշխատել է հեռուստատեսության դպրոցում որպես օգնական, իսկ հեռուստատեսությունում՝ կառավարիչ։

Սկզբում Ջեյմսը գրել է ֆանֆիկ՝ «Snowqueen’s Icedragon» վերնագրով։ Ի վերջո, նրա գրվածքներն արտացոլվել են «Մոխրագույնի հիսուն երանգները» վեպում։

2012 թվականին Թայմ ամսագիրը Էրիկային ներառել է «Աշխարհի ամենաազդեցիկ 100 մարդիկ» ամենամյա ցանկում։

2014 թվականի մարտի 22-ին իր Ինստագրամում նա ակնարկել է նոր գիրք գրելու մասին։ Մանրամասները դեռևս հայտնի չեն։

2015 թվականի հունիսի 15-ին իր Ինստագրամում հրապարակել է լուսանկար իր նոր՝ «Գրեյ. Մոխրագույնի հիսուն երանգները՝ գրված Քրիստիան Գրեյի դեմքով» գրքի մասին։

2019 թվականի ապրիլի 16-ին Մեծ Բրիտանիայում և ԱՄՆ-ում վաճառքի է հանվել գրողի նոր գիրքը՝ «Պարոն» () վերնագրով։

Էրիկան ապրում է Լոնդոնի արևմուտքում ամուսնու՝ սցենարիստ և ռեժիսոր Նայլ Լեոնարդի () և երկու որդիների հետ։

## Ստեղծագործություններ
* «Մոխրագույնի հիսուն երանգները» (2011)
* «Ավելի մուգ հիսուն երանգները» (2011)
* «Ազատագրված հիսուն երանգները» (2012)
* «Գրեյ» (2015)
* «Էլ ավելի մութ» (2017)
* «Պարոն» (2019)

## Մրցանակներ
* «Nielsen Golden Book Award»` «Մոխրագույնի հիսուն երանգները» վեպերի շարքի համար։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Անգլիացի կին գրողներ
Կատեգորիա:Անգլիացի վիպասաններ
Կատեգորիա:Գրական կեղծանուններով հայտնի հեղինակներ
Կատեգորիա:Լոնդոն քաղաքում ծնվածներ
Կոնստանտին Պրիյմա

**Կոնստանտին Իվանովիչ Պրիյմա** (, ), ռուս խորհրդային գրականագետ, առաջատար շոլոխովագետներից մեկը։

## Կենսագրություն
Ծնվել է Կուբանի մարզի Թամանյան բաժնի Ախտանիզովսկայա ստանիցայում, այժմ՝ Կրասնոդարի երկրամասи Տեմրյուկի շրջանում, Կուբանի ժառանգական կազակ, ուրյադնիկ Իվան Յակովլևիչ Պրիյմայի ընտանիքում։ Նրա հարազատ հորեղբայրը՝ Ֆեոդոր Յակովլևիչ Պրիյման, ևս խորհրդային հայտնի գրականագետ էր։ 1927 թվականին ընդունվել է կոմերիտմիություն։ Ավարտել է Դոնի Ռոստովի մանկավարժական ինստիտուտի գրականության ֆակուլտետը (1939)։

Հայրենական մեծ պատերազմի մասնակից է։ 1944 թվականին ընդունվել է ԽՄԿԿ շարքերը։

1956-1961 թվականներին աշխատել է «Ուչիտելսկայա գազետայի» սեփական թղթակից Հյուսիսային Կովկասում։

1972 թվականին Ռոստովում հրատարակել է ««Խաղաղ Դոնը» մարտնչում է» մենագրությունը Միխայիլ Շոլոխովи ստեղծագործության համաշխարհային նշանակության մասին։ 1973 թվականի մայիսին Մոսկվայի մարզի Ն. Կ. Կրուպսկայայի անվան մանկավարժական ինստիտուտի գիտական խորհուրդը այս մենագրության համար Կ. Պրիյմային շնորհեց բանասիրական գիտությունների դոկտորի կոչում։ 1974 թվականին Պրիյման ընդունվել է ԽՍՀՄ գրողների միություն։

Մահացել և թաղվել է Դոնի Ռոստովում։

## Ընտանիք
* Կինը՝ Լիդիա Իվանովնա Վերեշկովա (ծն. 1924 թվականի մարտի 19-ին), Հայրենական մեծ պատերազմի մասնակից որպես Լենինգրադյան ռազմաճակատում և Հեռավորարևելյան ռազմաճակատում Կվանտունյան բանակի ջախջախման ավագ լուսանկարաչափորդ, ավագ սերժանտ։ Պարգևատրվել է Հայրենական պատերազմի 2-րդ աստիճանի շքանշանով, «Ռազմական արժանիքների համար» երկու մեդալով։ 
* Որդին՝ Ալեքսեյ Կոնստանտինովիչ Պրիյմա, բանաստեղծ, գրականագետ, անկանոն երևույթների հետազոտող։ 
* Որդին՝ Եվգենի Կոնստանտինովիչ Պրիյմա։

## Հիշատակ
1991 թվականի նոյեմբերի 23-ին Կ. Ի. Պրիյմայի այրին՝ Լիդիա Իվանովնա Վերեշկովան, Միխայիլ Շոլոխովի անվան պետական արգելոց-թանգարանին հանձնեց մահացած ամուսնու արխիվը, որը պարունակում էր լուսանկարներ, ձեռագրերի էջեր, փաստաթղթեր, ինչպես նաև անձնական իրեր, ներառյալ՝ նրա նախնիներին պատկանած կուբանյան կազակի բաշլուղը։

## Պարգևներ
* Հայրենական պատերազմի I աստիճանի շքանշան (6.04.1985) 
* «Պատվո նշան» շքանշան (1982) 
* «Խիզախության համար» մեդալ (4.05.1945) 
* այլ մեդալներ

## Գրքեր
* «Тихий Дон» сражается
* С веком наравне: Статьи о творчестве М. А. Шолохова
* Слово о «Тихом Доне»

## Ծանոթագրություններ

## Գրականություն
* Писатели Дона: Биобиблиогр. сб / [Сост. Г. Г. Тягленко]. — Ростов н/Д: Кн. изд-во, 1976. — С. 190—193. — 288 с. — 10 000 экз.
* Писатели Дона: Биобиблиогр. указ / [О. И. Кузина и др.]. — изд. 2-е, испр. и доп. — Ростов н/Д: Кн. изд-во, 1986. — 416 с. — 20 000 экз.

## Արտաքին հղումներ
* Константин Иванович Прийма на сайте «Биография.Ру»
* Константин Иванович Прийма в Большой биографической энциклопедии
* Константин Иванович Прийма на сайте Централизованной Библиотечной Системы Ростова-на-Дону

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Անձինք այբբենական կարգով
Կատեգորիա:Բանասիրական գիտությունների դոկտորներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրականագետներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Ռուս գրականագետներ
Բեյբի բում

**Բեյբի բում** (), ծնելիության նշանակալի և կայուն աճի ժամանակաշրջան, որը տեղի է ունեցել 20-րդ դարի կեսերին աշխարհի մի շարք երկրներում, հատկապես, Արևմուտքի զարգացած պետություններում։ Երկրների մեծ մասում, որտեղ կիրառվել է այս պրակտիկան, բեյբի բումը սկսվել է կա՛մ Երկրորդ համաշխարհային պատերազմից հետո, կա՛մ 30-ական թվականների վերջին։ Բեյբի բումը մեծ ինտենսիվություն է գրանցել Նոր Զելանդիայում, Ավստրալիայում, Իսլանդիայում, Կանադայում, Նորվեգիայում և ԱՄՆ-ում։ Հարավային Եվրոպայի երկրներում բեյբի բումը բացակայել է կամ եղել է թույլ արտահայտված։ Երկրների մի մասում բեյբի բումը բաղկացած է եղել երկու ալիքներից․ սկզբում պիկը գրանցվել է պատերազմից հետո, այնուհետև անկում է ապրել ծնելիությունը, որին նորից հաջորդել է ծնելիության աճը, իսկ նոր պիկը գրանցվել է 1960-ական թվականներին։

Բեյբի բումը համընկել է ամուսնության բարձր և կայուն աճի՝ «The Marriage Boom»-ի ժամանակաշրջանի հետ։

Բեյբի բումին հաջորդել է ծնելիություն անկման ժամանակաշրջանը՝ «baby-bust»-ը։ Օրինակ, 1976 թվականին ԱՄՆ-ում ծնելիության գործակիցը հասել է մինիմումի։ Մեկ կնոջը բաժին է հասել 1,75 երեխա։ Այս ցուցանիշը ցածր է բնակչության վերարտադրության ցուցանիշից և երկու անգամ ավելի ցածր քան, 1950-ական թվականներին գրանցված միջինից։

## Բեյբի բումերների սերնդի հայտնի ներկայացուցիչներ
* Բիլ Քլինթոն − ԱՄՆ 42-րդ նախագահ։ Ծնվել է 1946 թվականի օգոստոսի 19-ին։
* Ջորջ Ուոքեր Բուշ − ԱՄՆ 43-րդ նախագահ։ Ծնվել է 1946 թվականի հուլիսի 6-ին։ 
* Դոնալդ Թրամփ — ԱՄՆ 45-րդ նախագահ։ Ծնվել է 1945 թվականի հունիսի 14-ին։
ԱՄՆ երեք նախագահներ ծնվել են 1946 թվականի ամռանը՝ Երկրորդ համաշխարհային պատերազմի ավարտից 9 ամիս անց։

## Ծանոթագրություններ

## Արտաքին հղումներ
* Компенсация демографическая или беби-бум
* П.Турчин, К.Панкратов. Детотрясение 
* База данных по рождениям в странах мира по месяцам с 1967 года

Կատեգորիա:Time-ի վարկածով «Տարվա մարդ» ճանաչվածներ
Կատեգորիա:ԱՄՆ-ի բնակչություն
Կատեգորիա:ԱՄՆ-ի պատմություն
Կատեգորիա:Մշակութային սերունդներ
Մուկն ու ոստրեն (նկար)

**Մուկն ու ոստրեն**,  Լաֆոնտենի համանուն առակի նկարազարդումը Տիգրան Փոլատի կողմից։ Առակը ներկայացված է այլաբանորեն։ Հերոսները պատկերված են մարդկային կերպարանքներով։ Հարազատ մնալով առակի հիմքում դրված հեղինակի գաղափարին` արվել է այլափոխություն, և ոստրեն պատկերվել է դասական արվեստում ընդունված Վեներաների նմանությամբ։ Մուկը այլափոխվել է գեղեցիկ, բարեկազմ երիտասարդի, որին հիացրել է Վեներայի գեղեցկությունը։

## Նկարագրություն

Նկարիչը ստեղծել է սիրային հեքիաթներ հիշեցնող կենցաղային պատկեր, որն ամեն ինչով իրական է, առակի ոգուն համապատասխան։

Ստեղծված է նաև սիրային արկածը գունազարդող միջավայր, գեղուհին շրջապատվել է ծաղկաբույսերով, իր սիրելի կապիկի և սիրամարգի հետ է։ Փոլատը ներկայացրել է միայն առակի սկիզբը, իսկ արկածի տխուր հետևանքը թողել է գուշակելու ընթերցողին, որի խրատական վերջաբանում ասված է.
։

## Ծանոթագրություններ

Կատեգորիա:Հայաստանի ազգային պատկերասրահի նկարներ
Կատեգորիա:Տիգրան Փոլատի նկարներ
Աննա Լինդ

**Իլվե Աննա Մարիա Լինդ** (, ), շվեդ քաղաքական գործիչ, Սոցիալ-դեմոկրատական կուսակցության անդամ, 1998-2003 թվականներին եղել է Շվեդիայի արտաքին գործերի նախարար։

## Կենսագրություն
Աննա Լինդը ծնվել է 1957 թվականի հունիսի 19-ին Ստոկհոլմի Էնշեդ շրջանում։ Քաղաքական կյանք է մտել 12 տարեկանում՝ մասնակցելով Վիետնամական պատերազմի դեմ ցույցերին և Շվեդիային Սոցիալ-դեմոկրատական կուսակցության երիտասարդական լիգայի աշխատանքին։ 1982 թվականին բակալավրի աստիճանով ավարտել է Ուփսալայի համալսարանի  իրավաբանական ֆակուլտետը և նույն թվականին ընտրվել Պառլամենտի անդամ։ 1984 թվականին ղեկավարել է Շվեդիայի Սոցիալ-դեմոկրատական կուսակցության երիտասարդական լիգան, իսկ 1991-1994 թվականների ընթացքում եղել է Ստոկհոլմի քաղաքային խորհրդի անդամ։

1994 թվականին Լինդն Ինգվար Կարլսոնի կառավարությունում ստանձնել է բնապահպանության նախարարի պաշտոնը, իսկ 1998 թվականին երկրի նոր վարչապետը՝ Յորան Պերսոնը, նրան նշանակել է արտաքին գործերի նախարար։ Լինդը դատապարտել է Միացյալ Նահանգների քաղաքականությունն Իրաքում, ինչպես նաև քննադատել է Արիել Շարոնի և Սիլվիո Բերլուսկոնիի կառավարությունների քաղաքականությունը։ Միևնույն ժամանակ նա ԵՄ ընդլայնման ակտիվ կողմնակից էր և պաշտպանել է Շվեդիայի մուտքը Եվրամիություն ու եվրոյի գոտի։

Աննա Լինդն ամուսնացել է 1991 թվականին, ունեցել է 2 որդի։

### Մահ
2003 թվականի սեպտեմբերի 10-ին Ստոկհոլմի կենտրոնում գտնվող սուպերմարկետում Աննա Լինդի դեմ մահափորձ է իրականացվել։ Հարձակվողը մի քանի անգամ դանակահարել է նրան, այնուհետև անհետացել։ Լինդը տեղափոխվել է Կարոլինայի հիվանդանոց, որտեղ բժիշկները մի քանի ժամ պայքարել են նրա կյանքի համար։ Սակայն սեպտեմբերի 11-ի վաղ առավոտյան նա մահացել է ստացած վերքերից։

## Ծանոթագրություններ

## Գրականություն
*Hurriyetdailynewscom. (2016). Hurriyetdailynewscom. Retrieved 16 May 2016
*Pantti, M. (2005). Mourning Olof Palme and Anna Lindh in Finnish Newspapers . Finnish Newspapers, 6(3), 357-377

## Արտաքին հղումներ
* Աննա Լինդի հիմնադրամի վեբկայքը 
* Աննա Լինդի մահը։ «Խելագարության արարքը» պատահական չէ՞ր:
* Աննա Լինդ՝ մեջքին ռյուկզակով նախարարը

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:Շվեդ դիվանագետներ
Կատեգորիա:Շվեդիայի կին քաղաքական գործիչներ
Կատեգորիա:Շվեդիայի քաղաքական գործիչներ
Կատեգորիա:Ուփսալայի համալսարանի շրջանավարտներ
Կատեգորիա:Սպանված քաղաքական գործիչներ
Բեթի Լու Օլիվեր

**Բեթի Լու Օլիվեր** (, ), ամերիկացի կին, որը մեկ օրվա մեջ փրկվել է երկու անգամ։ Որպես վերելակավար աշխատել է Էմփայր Սթեյթ Բիլդինգում։ Հայտնի է դարձել 1945 թվականի հուլիսի 28-ին այն բանից հետո, երբ ԱՄՆ ռազմաօդային ուժերի ինքնաթիռը բախվել է Էմփայր Սթեյթ Բիլդինգին։ Ինքնաթիռի շարժիչներից մեկն ընկել է վերելակի հորան՝ վնասելով վերելակի ճոպանե համակարգը։ Բեթի Լուն ստացել է վնասվածքներ և փրկարարները նրան տեղափոխել են վերելակ՝ տարհանում իրականացնելու նպատակով։ Վերելակը պոկվել է ամրակներից և 75-րդ հարկից ընկել ներքև՝ անցնելով շուրջ 300 մետր ճանապարհ (1000 ֆուտ)։ Վերելակը կանգնել է հորանի մեջ և ընկել մի քանի ճոպանների վրա, որոնք գտնվում էին հորանի ստորին հատվածում։ Կինը կենդանի է մնացել։ Բեթի Լու Օլիվերի դեպքը գրանցվել է Գինեսի ռեկորդների գրքում։

## Ծանոթագրություններ

Կատեգորիա:Ամերիկացի կանայք
Կատեգորիա:Գինեսի գրքի ռեկորդակիրներ
Կոզեռն (գերեզմանատուն)

thumb|right|320px|Հովհաննես Կոզեռնի մատուռն ու գերեզմանատունը (1930-ական թվականներ)
**Կոզեռն** (), հայկական նախկին գերեզմանատուն Երևանում։ Խորհրդային տարիներին գերեզմանատունը վերացվել է և մասամբ վերակառուցվել։ 

## Պատմություն
Կոզեռն գերեզմանատունը գտնվել է Երևանի հյուսիսում գտնվող համանուն բլրի վրա։ Եղել է քաղաքի հնագույն գերեզմանատունը (XI—XIII դարեր)։ 1930-ական թվականներին տեղի ունեցած պեղումների ժամանակ այստեղ հայտնաբերվել են քարե արկղերում թաղված մարդկանց հետքեր, որոնք թվագրվում էին IV—VII դարերին։ Մոտակայքում հայտնաբերվել են համանման մինչքրիստոնեական թաղման վայրեր։

Գերեզմանատունն իր անվանումն ստացել է 11-րդ դարի հայ տոմարագետ Հովհաննես Կոզեռնի անունից, որը թաղված է այստեղ։ «Կոզեռն» անվանումը ստացել է նաև գերեզմանատանը կից գտնվող պատմական թաղամասը։ 1632 թվականին Հովհաննես Կոզեռնի կողքը թաղված է ամենայն հայոց կաթողիկոս Մովսես Գ Տաթևացին։ Գերեզմանատանը թաղված է նաև վարդապետ Մելիքսեթ Վժանեցին։ Նրանց գերեզմանաքարերի վրա կառուցվել է մատուռ, որը քանդվել է 1679 թվականին Հայաստանում տեղի ունեցած երկրաշարժի ժամանակ։ 19-րդ դարում այստեղ կառուցվել է նոր մատուռ-ժամատուն։

1930-ական թվականներին, համաձայն Երևան քաղաքի ճարտարապետական պլանի, գերեզմանատունը ոչնչացվել է։ Գերեզմանաքարերի վրա առկա գրությունները լուսանկարվել են, իսկ մնացորդները և գերեզմանաքարերը մասամբ տեղափոխվել այլ գերեզմանատներ։

Մատուռ-ժամատունը արդյունքում վերածվել է բնակելի տան։ Տան պատերը ծածկվել են սվաղով, իսկ գերեզմանաքարերը դարձել փայտե հատակի հիմք։ Նախկին մատուռի տեղում գտնվում է ննջասենյակը։

**Բնակելի տան վերածված մատուռ-ժամատունը**

Կոզեռնի մատուռ3.jpg
Կոզեռնի մատուռ2.jpg
Կոզեռնի մատուռ1.jpg


## Ծանոթագրություններ

Կատեգորիա:Երևանի գերեզմանատներ
Մինա Մասուդ

**Մինա Մասուդ** (, եգիպտ. արաբ` مينا مسعود, ), եգիպտացի ծագումով կանադացի դերասան։

## Վաղ կյանք
Մասուդն ծնվել է Եգիպտոսի մայրաքաղաք Կահիրեյում քրիստոնյաների ընտանիքում։ Ունի երկու ավագ քույր։ Նրա ընտանիքը տեղափոխվել է Կանադա, երբ նա եղել է երեք տարեկան։ Նա նշում է, որ իր ընտանիքի քրիստոնյա լինելն է ստիպել նրանց արտագաղթել իսլամադավան մեծամասնություն ունեցող Եգիպտոսից․ «Մենք Ղպտի քրիստոնյաներ ենք։ Իմ ծնողները պարզապես զգացին, որ այնտեղ ապրելն մի փոքր վտանգավոր էր դառնում երբ ես մեծանում էի և նրանք ուզեցան ավել լավ կյանք ստեղծել ընտանիքի համար։ Այդ պատճառով որոշեցին արտագաղթել»։

## Կարիերա
Մասուդն իր դերասանական կարիերան սկսել է 2011 թվականին՝ նկարահանվելով «Նիկիտա» և «Մարտական հիվանդանոց» հեռուստասերիալների մեկական էպիզոդներում։ Նա հետագանում ավելի մեծ դերեր ստացավ «Բաց սիրտ» (2015) և «Ջեք Ռայան» (2018) հեռուստասերիալներում։

2017 թվականին հայտնի դարձավ, որ Մասուդն ընտրվել է որպես Ալադինի դերակատար Ուոլթ Դիսնեյի համանուն ֆիլմում նկարահանվելու համար, որի պրեմիերան կայացավ 2019 թվականին։ Խոսելով այդ դերի մասին, Մասուդն ասել է․ «Ես շատ ոգևորված էի վերջապես խաղալու այնպիսի դեր, որը ահաբեկիչ չէր և չուներ որևէ բացասական կապ իր հետ։ Սա շատ դրական, ոգեշնչող ֆիլմ ու կերպար է և ես շատ ոգևորված եմ վերջապես նկարահանվելու այսպիսի մի բանում»։

## Անձնական կյանք
Մասուդն բուսակեր է և վարում է բուսակերների համար նախատեսված համացանցային հաղորդում, որը կոչվում է «Evolving Vegan»:

## Ծանոթագրություններ

## Արտաքին հղումներ
* 

Կատեգորիա:Եգիպտացի դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Բոժիդար Բոժիլով

**Բոժիդար Բորիսով Բոժիլով** (, ), բուլղարացի բանաստեղծ, արձակագիր, հրապարակախոս, թարգմանիչ, գրաքննադատ և դրամատուրգ։ Դիմիտրովյան մրցանակի դափնեկիր (1951):

## Կենսագրություն
Բոժիդար Բոժիլովը ծնվել է 1923 թվականի ապրիլի 5-ին Վառնայում։ 1940 թվականին ընդունվել է Բուլղարիայի Բանվորական երիտասարդական միություն։ 1944 թվականից Բուլղարիայի կոմունիստական կուսակցության անդամ։

Խմբագիր է աշխատել պարբերական հրատարակչություններում, իսկ 1944 թվականից, կոմունիստների իշխանություն գալուց հետո, «Ռադիո Սոֆիա»-ի գրական բաժնում։

1962-1984 թվականներին եղել է Բուլղարիայի գրողների միության ղեկավար խորհրդի անդամ։

1966-1970 թվականներին աշխատել է «Пламък» պարբերականում որպես գլխավոր խմբագիր։ 1974-1989 թվականներին Բուլղարիայի թարգմանիչների միության փոխնախագահ։ «Литературен фронт» լրաբերի «Радио преглед» հավելվածի գլխավոր խմբագիր (1972-1973), «Български писател» հրատարակչության պոեզիայի բաժնի խմբագիր, «Народна култура» հրատարակչության տնօրեն (1973-1980), «Пулс»-ի (1980-1984) և «Факел»-ի (1984-1996) գլխավոր խմբագիր։

Բոժիդար Բոժիլովը մահացել է 2006 թվականի հունվարի 13-ին Սոֆիայում՝ 82 տարեկան հասակում։

## Ստեղծագործություն
Ավելի քան 50 բանաստեղծությունների հավաքածուների, պատմվածքների, պիեսների, արձակների, մի շարք քննադատական հոդվածների հեղինակ։ Բոժիդար Բոժիլովի բանաստեղծությունների և վիպերգությունների «Трета класа» առաջին հավաքածուն հրատարակվել է 1939 թվականին, երբ նա 16 տարեկան էր։

Բոժիլովի պոեզիան հրատարակվել է ռուսերենով, անգլերենով, իտալերենով, արաբերենով, հինդիով և այլ լեզուներով։

## Ընտրյալ երկեր
### Բանաստեղծությունների հավաքածուներ
* «Агитатор» (1950)
* «Любов и омраза» (1951)
* «Под знамето» (1954)
* «За правда и свобода» (1955)
* «Стадион» (1955)
* «Войнишка кръв» (1959)
* «Исторически поеми» (1960)
* «Лиричен роман» (1967)
* «Образи и чувства» (1968)
* «Поезия» (1968)
* «Горди оди» (1969)
* «Американска тетрадка на Божидар Божилов» (1976)

### Պիեսներ
* «Пробният брак на Ани» - (1964)
* «Посещение в миналото» (1964)
* «Доктор Донкин» (1964)
* «Бреговете на любовта» (1966)
* «Без лице» (1969)
* «Звънете ми на телефон…» (1970)

### Արձակագրություն
* «Специален кореспондент» (1966)
* «С ракета „LZ“ на луната» - գիտա-ֆանտաստիկ վեպ (1956)
* «И дъх на бензин» - պատմվածք (1962)
* «Поети отблизо» - էսսեների և հոդվածների հավաքածու (1976)։

## Ճանաչում
* Այովայի համալսարանի պատվավոր անդամ և պրոֆեսոր (1976)։

## Մրցանակներ
* Բուլղարիայի Ժողովրդական Հանրապետության 2 աստիճանի շքանշան (1973)
* Դիմիտրովյան մրցանակ (1951)։

## Ծանոթագրություններ

## Արտաքին հղումներ
* Բոժիդար Բորիսով Բոժիլով

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Բանաստեղծներ այբբենական կարգով
Կատեգորիա:Բուլղարացի արձակագիրներ
Կատեգորիա:Բուլղարացի բանաստեղծներ
Կատեգորիա:Բուլղարացի գրաքննադատներ
Կատեգորիա:Բուլղարացի գրողներ
Կատեգորիա:Բուլղարացի դրամատուրգներ
Կատեգորիա:Բուլղարացի թարգմանիչներ
Կատեգորիա:Բուլղարացի հրապարակախոսներ
Կատեգորիա:Սոֆիայի համալսարանի շրջանավարտներ
Գալինա (օդանավակայան)

**Գալինա օդանավակայանը** հայտնի է նաև **Էդվարդ Գ. Պիտկի անվան օդանավակայան** (), , պետական քաղաքացիական օդանավակայան է, տեղակայված է Գալինա բնակավայրում (Ալյասկա), ԱՄՆ։
## Գործունեություն
*Գալինա Օդանավակայանը* զբաղեցնում է 506 հեկտար մակերես, տեղակայված է ծովի մակարդակից 47 մետր բարձրության վրա և ունի երկու տեսակի թռիչքային գոտիներ.

* 7/25 չասերով 2209 х 46 մետր ասֆալտբետոնե ծածկույթով,
* 6/24 չասերով 849 х 24 մետր  մանրախիճե ծածկույթով։
## Ավիաընկերություններ և թռիչքուղիներ

## Ծանոթագրություններ

## Արտաքին հղումներ
* FAA Alaska airport diagram (GIF)
* 01229|Edward G. Pitka Sr. Airport (GAL)

Կատեգորիա:Օդանավակայան
Կատեգորիա:Օդանավակայաններ մարդկանց անուններով
Ադրիա Պեդրոսա

**Ադրիա Պեդրոսա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Էսպանյոլի կազմում։ Խաղում է ձախ պաշտպանի դիրքում։

## Ակումբային կարիերա
### Էսպանյոլ
Պեդրոսան Էսպանյոլի ակադեմիայի սան է։ Էսպանյոլ B-ի կազմում առաջին հանդիպումը անցկացրեց 2017 թվականի ապրիլի 16-ին՝ Մալյորկա B-ի դեմ խաղում։ Իր պրոֆեսիոնալ դեբյուտը Պեդրոսան նշեց 2018 թվականի նոյեմբերի 1-ին՝ թիմի մեկնարկային կազմում խաղադաշտ դուրս գալով Իսպանիայի գավաթի Կադիսի դեմ խաղում։ Առաջին հանդիպումը Լա Լիգայում անցկացրեց դեկտեմբերի 16-ին՝ Ռեալ Բետիսի դեմ խաղում։ Իր առաջին գոլը պրոֆեսիոնալ կարիերայում խփեց 2019 թվականի ապրիլի 13-ին՝ Դեպորտիվո Ալավեսի դեմ խաղում։ 2018-19 մրցաշրջանում Պեդրոսան անցկացրեց 16 հանդիպում՝ դառնալով 1 գոլի և 2 գոլային փոխանցման հեղինակ։

2019 թվականի մայիսի 22-ին Պեդրոսան երկարաձգեց իր պայմանագիրը Էսպանյոլի հետ մինչև 2023 թվականը՝ տեղափոխվելով ակումբի առաջին թիմ և ստանալով 3 համարի մարզաշապիկը։ Իր դեբյուտը եվրոպական առաջնություններում նշեց հուլիսի 25-ին՝ Եվրոպայի Լիգայի որակավորման երկրորդ փուլի Ստյարնանի դեմ խաղում։ Առաջին գոլ եվրոգավաթներում խփեց օգոստոսի 1-ին՝ Եվրոպայի Լիգայի Ստյարնանի դեմ պատասխան խաղում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 16-ի դրությամբ*

## Ծանոթագրություններ

## Արտաքին հղումներ
* Պեդրոսայի պաշտոնական Տվիտերի էջը
* Պեդրոսայի պաշտոնական Ինստագրամի էջը
* Պեդրոսան transfermarkt-ում
* Պեդրոսան soccerbase.com-ում
* Պեդրոսան WhoScored.com կայքում
* Պեդրոսան Էսպանյոլի պաշտոնական կայքում
* Պեդրոսան ՈՒԵՖԱ-ի պաշտոնական կայքում

Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բուդուլայը, որին չեն սպասում

«**Բուդուլայը, որին չեն սպասում**» (, «**Գնչուական  կղզի**» ), ռեժիսոր Ալեքսանդր Ֆենկոյի ռուսական գեղարվեստական ֆիլմը՝ նկարահանված Անատոլի Կալինինի «Գնչու» վեպի հիման վրա։ Նկարահանումները տեղի են ունեցել հիմնականում Կանիգինի խուտորում, ինչպես նաև Ռոստովի մարզի Ռազդորսկայա ստանիցայում։ Սրանք գրող Անատոլի Կալինինի հայրենի վայրերն էին։ Երգերն ու պարերը կատարում են «Ռոմեն» գնչուական թատրոնի դերասանները և Ռոստովի մարզի Ուստ-Դոնեցկ քաղաքի  Դոնի կազակական անսամբլը։ 1993 թվականին էկրան բարձրացավ «Գնչուական  կղզի» չորս մասանոց հեռուստաֆիլմը, 1-ին սերիա՝ «Բուդուլայը, որին չեն  սպասում», 2-րդ սերիա` «Անցյալ տարիների ստվերները», 3-րդ սերիա՝ «Դառը հարսանիք», 4-րդ սերիա` «Արևածաղիկները ձմռանը չեն ծաղկում»։ 1994 թվականին «Բուդուլայը, որին չեն սպասում» ֆիլմը մոնտաժվեց։

## Սյուժե
Բուդուլայը տասը տարի բանտում անցկացնելուց հետո վերադառնում է Դոնի ստանիցա։ Նրա կինը մահացել էր, և ինքը չգիտեր, որ որդուն դաստիարակել է կազակական գյուղերից մեկի բնակչուհի Կլաուդիա Պուխլյակովան։ Շուտով հատվում են Բուդուլայի և Կլավդիոսի ուղիները, բայց ոչ երկար։

## Դերերում
* Օթար Մեգվինետուխուցեսի - Բուդուլայ Ռոմանով
* Իրինա Կուպչենկո - Կլաուդիա Պուխլյակովա
* Լիդիա Վելեժևա - Նաստյա, Բուդուլայի մահացած կնոջ  կրտսեր քույրը
* Վադիմ Անդրեև - Միխայիլ Սոլդատով
* Տատյանա Վասիլևա - Թամիլա
* Նիկոլայ Շիշկով - Դանիլա
* Ռաիսա Ուդովիկովա - Շելորո
* Բորիս Տաշքենդսկի - Եգոր
* Գեորգի  Յումաթով - Ստրեպետով
* Էվելինա Սակուրո - Կատկա-օդանավակայան
* Գուրանդա Գաբունիա - Իզաբելլա
* Վալենտինա Պետրաչկովա - Մակարևնա, Նաստյայի բնակարանի տնտեսուհի  
* Իվան Վասիլչենկով - թիկնապահ
* Անդրեյ Սուխար - թիկնապահ
* Յուրի Նազարով - փոխգնդապետ
* Վասիլի Ֆունտիկով - քննիչ
* Մուզա Կրեպկոգորսկայա - տանտիրուհի
* Իվան Գլուբոկով - Վանյա
* Մարֆա Նազարովա - Նյուրա
* Պավել Բոբրով
* Ռուդոլֆ Պանկով - ոստիկանության կապիտան
* Յանինա Խաչատուրովա
* Եվգենի  Շիպիլո

## Նկարահանող խումբ
* Ռեժիսոր - Ալեքսանդր Ֆենկո
* Սցենարի հեղինակ - Նատալյա Կալինինա, Զոյա Կուդրյա, Անատոլի Կալինին
* Օպերատոր - Սերգեյ Բիրյուկ
* Նկարիչ - Ալեքսանդր Տիխանովիչ
* Կոմպոզիտորներ - Լեոնիդ Կլինիչև, Վլադիմիր Տերլեցկի, Միխայիլ Լինկ
* Հնչյունային ռեժիսոր - Կոնստանտին Բերշաչևսկի
* Մոնտաժող - Զինաիդա Կարպուխինա
* Պրոդյուսեր - Վյաչեսլավ Դավիդով

## Ծանոթագրություններ

## Արտաքին հղումներ
* БУДУЛАЙ, КОТОРОГО НЕ ЖДУТ на сайте «Мегаэнциклопедия Кирилла и Мефодия»
* Будулай, которого не ждут (Цыганский остров)  на сайте «ruskino»
* Будулай, которого не ждут на сайте «Афиша.ру»
* Будулай, которого не ждут  на сайте kinomania.ru
* Будулай, которого не ждут / Цыганский остров
* 

Կատեգորիա:1990-ականների ռուսերեն ֆիլմեր
Կատեգորիա:1993 ֆիլմեր
Կատեգորիա:Ֆիլմեր գնչուների մասին
Երկու և ավելի օվկիանոսների ափերին գտնվող պետությունների ցանկ

Ստորև ներկայացված է **Երկու և ավելի օվկիանոսների ափերին գտնվող պետությունների ցանկը**, ներառյալ ինքնիշխան պետությունները և կախյալ տարածքները, որոնք գտնվում են աշխարհագրորեն ճանաչված հինգ՝ Խաղաղ, Ատլանտյան, Հնդկական, Հարավային և Հյուսիսային սառուցյալ օվկիանոսների ափերին։ Այն պետությունները, որոնց անդրծովյան տարածքները գտնվում են տարբեր օվկիանոսների ափերին, այս ցանկում ներառված չեն, սակայն ներառված են միջմայրցամաքային պետությունների ցանկում։

## Ցանկ
} Բարեհուսո հրվանդան
|-
| 
| 
| 
|  Միջերկրական ծով
|  Կարմիր ծով
| 
| 2
| Սուեզի ջրանցք
|-
| 
| 
| 
|  Միջերկրական ծով
|  Կարմիր ծով
| 
| 2
| Էյլաթի արագընթաց երկաթուղի (նախագիծ)
|-
| 
| 
|  Սիամի ծոց
| 
|  Անդամանյան ծով
| 
| 2
| Թայական ջրանցք (նախագիծ)
|-
| 
| 
|  Հարավչինական ծով
| 
|  Անդամանյան ծով
| 
| 2
| Մալակկայի նեղուց
|-
| 
| 
|  Խաղաղ օվկիանոս
| 
|  Հնդկական օվկիանոս
| 
| 2
| Մալակկայի նեղուց
|-
| 
| 
|  Սավու ծով, Ֆլորեսի ծով
| 
|  Թիմորի ծով
| 
| 2
|
|-
| 
| 
|  Հյուսիսային Խաղաղ 
|  Սև ծովԲալթիկ ծով 
| 
|  Հյուսիսային սառուցյալ օվկիանոս
| 3
| Տրանս-սիբիրական երկաթուղի
|-
| 
| 
| 
|  Նորվեգական ծով
| 
|  Բարենցի ծով
| 2
|
|-
| 
| 
| 
|  Հյուսիսային Ատլանտյան
| 
|  Հյուսիսային սառուցյալ օվկիանոս
| 2
|
|-
| 
| 
|  Հյուսիսային Խաղաղ
|  Հյուսիսային Ատլանտյան
| 
|  Հյուսիսային սառուցյալ օվկիանոս 
| 3
| Կանադայի խաղաղօվկիանոսային երկաթուղի
|-
| 
|  (Ալյասկա)
|  Հյուսիսային Խաղաղ
| 
| 
|  Հյուսիսային սառուցյալ օվկիանոս
| 
| Ալյասկայի նավթամուղ
|-
| 
|  (մայրցամաքային նահանգներ)
|  Հյուսիսային Խաղաղ
|  Հյուսիսային Ատլանտյան
| 
| 
| 
| ԱՄՆ առաջին միջմայրցամաքային երկաթուղի
|-
| 
| 
|  Խաղաղ օվկիանոս
|  Մեքսիկական ծոցԿարիբյան ծով 
| 
| 
| 2
| Թեուանթեփեք
|-
| 
| 
|  Խաղաղ օվկիանոս
|  Հոնդուրասի ծոց
| 
| 
| 2
|
|-
| 
| 
|  Ֆոնսեկա ծոց
|  Կարիբյան ծով
| 
| 
| 2
|
|-
| 
| 
|  Խաղաղ օվկիանոս
|  Կարիբյան ծով
| 
| 
| 2
| Նիկարագուայի ջրանցք (նախագիծ)
|-
| 
| 
|  Խաղաղ օվկիանոս
|  Կարիբյան ծով
| 
| 
| 2
|
|-
| 
| 
|  Պանամայի ծոց
|  Կարիբյան ծով
| 
| 
| 2
| Պանամայի ջրանցք
|-
| 
| 
|  Խաղաղ օվկիանոս
|  Կարիբյան ծով
| 
| 
| 2
|
|-
| 
| 
|  Հարավային Խաղաղ
|  Մագելանի նեղուց
| 
|  Հարավային օվկիանոս
| 
|
|-
| 
| 
|  Մագելանի նեղուց
|  Հարավային Ատլանտյան
| 
|  Դրեյքի նեղուց
| 2 կամ 3
|
|-
| 
| 
|  Հարավային Խաղաղ
| 
|  Հնդկական օվկիանոս
|  Հարավային օվկիանոս
| 
|
|-
| 
|
|  Հարավային Խաղաղ
|  Հարավային Ատլանտյան
|  Հնդկական օվկիանոս
|  Հարավային օվկիանոս
| 1 կամ 3
| Բրիտանական համագործակցության տրանսարկտիկական արշավախումբ
|-
|}

## Տես նաև
* Համաշխարհային օվկիանոս

## Նշումներ

## Ծանոթագրություններ

Կատեգորիա:Աշխարհագրական դասակարգումներ
Կատեգորիա:Ցանկեր ըստ մայրցամաքի
Նիկոլայ Կելին

**Նիկոլայ Կելին** (, ), բանաստեղծ, արձակագիր (արտագաղթի առաջին ալիք), բժիշկ, դոնի կազակ։ Առաջին համաշխարհային և Ռուսաստանի քաղաքացիական պատերազմների մասնակից։

## Կենսագրություն
Նիկոլայ Կելինը ծնվել է 1896 թվականին Վոյսկա Դոնի մարզի Ուստ-Մեդվեդիցկոե շրջանի Կլետսկայա ստանիցայում։ 1908 թվականին ընդունվել է ատաման, իշխան Մ. Ի. Պլատովի անվան ռեալական ուսումնարանը, այնուհետև՝ Սանկտ Պետերբուրգի Ռազմաբժշկական ակադեմիան, որը Առաջին համաշխարհային պատերազմի պատճառով չի ավարտել։ Ընդունվել է Կոնստանտինովսկի հրետանային ուսումնարան, որն ավարտելուց հետո ստացել է սպայական կոչում, ծառայել է Հյուսիսային ռազմաճակատի 12-րդ բանակում՝ որպես մարտկոցի հրամանատար։ Կոնտուզիայի ենթարկվելուց հետո վերադարձել է Դոն և մասնակցել կարմիրների դեմ քաղաքացիական պատերազմին։ Դրանից հետո արտագաղթել է, 1920 թվականից բնակվել Չեխոսլովակիայում, ավարտել Պրահայի Կարլովի համալսարանի բժշկական ֆակուլտետը, որպես բժիշկ աշխատել Չեխոսլովակիայի Ժելիվ ավանում:

Գրել է բանաստեղծություններ, որոնք տպագրվել են էմիգրանտական հրատարակությունները, «Կազակի խոստովանությունը» գրքի հեղինակն է։ Այս գրքում Նիկոլայ Անդրեևիչը պատմում է իր ճակատագրի, ինչպես նաև Միխայիլ Ալեքսանդրովիչ Շոլոխովի հետ նամակագրության և հանդիպումների մասին։ 1957 թվականին Կելին Նիկոլայ Անդրեևիչը եկել է ԽՍՀՄ՝ հարազատների հետ հանդիպելու համար։ Նա հիշեց իր «Կազակի խոստովանությունը» գրքի մասին և, ցանկացավ տեսնել գրող Միխայիլ Շոլոխովին, զանգահարեց նրան, և Շոլոխովը նրան հրավիրեց Վյոշենսկայա ստանիցա։ Կելինի և Շոլոխովի հանդիպումը տևեց առնվազն վեց ժամ։ Հաջորդ օրը Նիկոլայ Անդրեևիչը մեկնեց հայրենի Կլեցկայա ստանիցա. ուղևորությունը կազմակերպել էր Միխայիլ Շոլոխովը։ Կլեցկայա ստանիցայում Կելինը հանդիպեց իր 90-ամյա մորաքրոջ հետ։ Նիկոլայ Անդրեևիչը իր «Կազակի խոստովանությունը» գրքում գրել է.

1960 թվականին Կելինը կրկին այցելել է Միխայիլ Շոլոխովին Վյոշենսկայա ստանիցայում։

Մահացել է 1970 թվականի հունվարի 9-ին, Չեխոսլովակիայի Ժելիվ ավանում։ Թաղված է ուղղափառ Օլշանսկոե գերեզմանատանը։

## Ծանոթագրություններ

## Գրականություն
* Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — С. 304. — 1216 с.: ил. ISBN 978-5-94238-022-9.

## Արտաքին հղումներ
*[Библиография на РГБ](https://search.rsl.ru/ru/search#q=author%3A(%D0%BA%D0%B5%D0%BB%D0%B8%D0%BD%20%D0%BD%D0%B8%D0%BA%D0%BE%D0%BB%D0%B0%D0%B9%20%D0%B0%D0%BD%D0%B4%D1%80%D0%B5%D0%B5%D0%B2%D0%B8%D1%87))
* Николай Келин
* Николай Келин. Казачья исповедь
* Келин Николай Андреевич

Կատեգորիա:20-րդ դարի գրողներ
Կատեգորիա:Առաջին համաշխարհային պատերազմի մասնակիցներ
Կատեգորիա:Բանաստեղծներ այբբենական կարգով
Կատեգորիա:Ռուս արձակագիրներ
Կատեգորիա:Ռուս բանաստեղծներ
Կատեգորիա:Ռուս բժիշկներ
Կատեգորիա:Ռուսաստանի քաղաքացիական պատերազմի մասնակիցներ
Աբրամ Դերման

**Աբրամ Բորիսովիչ Դերման** (երբեմն հանդիպում է *Բերկովիչ* հայրանունով, , ), ռուս գրող, քննադատ, գրականության և թատրոնի պատմաբան։

## Կենսագրություն
Սովորել է Ս. Պոլյակովի անվան ուսումնարանում (Գորլովկա)։ Եղել է հանքի բովապետ։ Արտասահմանում բուժվել է տուբերկուլոզից։ Ապրել է Պոլտավայում, Սիմֆերոպոլում։ 1914 թվականին ընդունվել է Մոսկվայի առևտրային ուսումնարան։ 1916 թվականին Մոսկվայի պետական համալսարանի իրավաբանական ֆակուլտետի համար էքստեռն քննություններ է հանձնել։

Հետաքրքրվել է Նիկոլայ Միխայլովսկու և Վլադիմիր Կորոլենկոյի գաղափարներով։

Կորոլենկոյի ուղղումներով և աջակցությամբ առաջին պատմվածքը հրատարակվել է «Ռուսական հարստություն» թերում 1903 թվականին։ Տպագրվել է «Պոլտավշչինա», «Ռուսական հարստություն», «Աստծո աշխարհ», «Ռուսական միտք», «Ժամանակակից» և այլ թերթերում։ Հայտնի է Անտոն Չեխովի և Փոքր թատրոնի մասին աշխատանքներով։

Թաղվել է Վագանկովյան գերեզմանատանը (37-րդ հատված)։

## Ընտանիք
* Որդին՝ Բորիս Աբրամովիչ Պետրուշևսկի (1908—1985), խորհրդային երկրաբան, երկաբանական-հանքաբանական գիտությունների դոկտոր, աշխատել է Ռուսաստանի գիտությունների ակադեմիայի երկրաբանական ինստիտուտում և Հանքային հումքի Ն. Ֆեդորովսկու անվան համառուսական գիտա-հետազոտական ինստիտուտում։

## Ընտիր երկեր
* [Անտոն Պավլովիչ Չեխով։ Քննադատական-մատենագիտական ակնարկ](http://hghltd.yandex.com/yandbtm?url=http%3A%2F%2F1945.bookchamber.ru%2Fdescription64426.htm&text=%E4%E5%F0%EC%E0%ED%20%E0%E1%F0%E0%EC%20%E1%EE%F0%E8%F1%EE%E2%E8%F7&reqtext=(%E4%E5%F0%EC%E0%ED%3A%3A800378936%20%26%26%20%E0%E1%F0%E0%EC%3A%3A237325%20%26%26%20%E1%EE%F0%E8%F1%EE%E2%E8%F7%3A%3A197796)%2F%2F6&dsn=0&d=4620859&sh=1&sg=7&isu=1) — М., 1939
* Մոսկվան Ա. Պ. Չեխովի կյանքում և արվեստում — М., 1948
* Չեխովի վարպետության մասին — М., 1959

## Ծանոթագրություններ

## Գրականություն
* Русские писатели. 1800—1917. Биографический словарь. — М.: Большая российская энциклопедия, 1992. — Т. 2: Г—К. — С. 109—110.

## Արտաքին հղումներ
* А. Б. Дерман // Театральная энциклопедия. — С. 142

Կատեգորիա:Խորհրդային գրողներ
Կատեգորիա:Մոսկվայի պետական համալսարանի շրջանավարտներ
Կատեգորիա:Չեխովագետներ
Կատեգորիա:Ռուս գրականագետներ
Կատեգորիա:Ռուս գրաքննադատներ
Կատեգորիա:Ռուս գրողներ
Կատեգորիա:Վագանկովյան գերեզմանատանը թաղվածներ
Debug (հրաման)

**debug** —ը համարվում է կարգավիճակի ծրագիր, որն օգտագործվում է գործադիր ֆայլերը ստուգելու և կարգաբերելու համար։ Օգտագործվում է DOS օպերացիոն համակարգի միջոցով։ Օպերացիոն համակարգերի ավելի ուշ տարբերակների համար այն աշխատում է DOS emulator- ի միջոցով և ունի սահմանափակ հնարավորություններ։ Այն հաճախ անվանում են Նաև ծրագրի կարգաբերման գործընթաց։

## Անվանում
Այս ծրագիրը բարձակային ծրագիր է և նախատեսված է ֆայլերի կոդ ստեղծելու կամ փոփոխելու համար։ Ծրագրի օգնությամբ հնարավոր է ստեղծել պարզ DOS ծրագրեր և հետևել դրանց աշխատանքներին։ Այս կարգաբերիչը գտնվում է assembler համակարգի ամենացածր մակարդակում։ Այս ամենով հանդերձ այն ունի մի քանի լավ հատկություններ, ինչպիսիք են` դիտելը, հիշողությունը փոխելը և գրանցման կարգավիճակ ստանալը։
### Debugger- ի գործարկում
Ծրագիրը կանչվում է հետևյալ հրամանային տողի միջոցով.
 DEBUG
 
 DEBUG [սկավառակ:][ճանապարհ]ֆայլի_անունպարամետրեր
 
 DEBUG C:\мойпуть\My.com
### Աշխատանք ֆայլերի հետ

### Գրանցված արժեքների արտածում և փոփոխում

### Հիշողության տիրույթ

### Կոմպիլյացիա

## Տես նաև
* assembler
* DOS
* MS-DOS
* Баг

## Ծանոթագրություններ

Կատեգորիա:Դեբագ
Կատեգորիա:Տեքստային իներֆեյս
Կատեգորիա:DOS
Կատեգորիա:Ապամոնտաժումներ
Վասիլի Լիտվինով

**Վասիլի Մատվեևիչ Լիտվինով** (, ), խորհրդային և ռուս գրականագետ, գրաքննադատ և բանաստեղծ, մենագրության հեղինակ։

## Կենսագրություն
Վասիլի Մատվեևիչ Լիտվինովը ծնվել է 1925 թվականի հունվարի 1-ին Ռուսաստանի Ռոստովի մարզի Շեպտուխովկա գյուղում։ 1951 թվականին ավարտել է Լենինգրադի պետական համալսարանի բանասիրական ֆակուլտետը։ Գրել է հոդվածներ խորհրդային գրողների մասին, պատմվածքներ և նոթեր։ Այսպես, նրա գրչին են պատկանում «Վճար տաղանդի համար. գրականություն մուտք գործողներին նվիրվում է» և «Բնավորությունը ճակատագիր է. գրաքննադատի նոթերը» ստեղծագործությունները։ Հեղինակի ավելի խոշոր գործերից հայտնի են հետևյալները. «Ալ. Ալտաև» (1961), «Ժամանակ և ճակատագրեր» (1962) և «Գրողը սկսվում է...» (1966), «Գրիգորի Մելեխովի ողբերգությունը (Մ. Շոլոխովի «Խաղաղ Դոն»)» գիրքը (1965, 2-րդ հրատարակություն՝ 1966)։

Վլադիմիր Սերգեևիչ Բուշինի «Ես այցելեցի այս աշխարհը։ Ճակատայինի օրագրից» ինքնակենսագրականում հիշատակվում է Լիտվինովի կողմից «20-րդ դարի ռուս գրողներ» բառարանի համար Միխայիլ Շոլոխովի մասին հոդվածը և քննադատվում է ինչպես նրա բովանդակությունը (Ստալինի կողմից Շոլոխովին «ձեռնասուն դարձնելու փորձի» մասին թեզը և ի պատասխան դրա՝ «Խաղաղ Դոնը» գրելը, ինչպես նաև կոմունիզմի քննադատությունը, որը, իբր, հեղինակը դրել է «Հերկած խոպան» վեպի որոշ հերոսների բերանը), այնպես էլ հենց Վ. Մ. Լիտվինովի բազմամյա գրական գործունեությունը։ Այնուամենայնիվ, հարկ է նշել հենց Բուշինի հակասական կերպարը և նրա հայացքների ու աշխարհընկալման առկայությունը, որոնք, հնարավոր է, ազդել են այդ գնահատականների վրա։

## Ծանոթագրություններ

## Աղբյուրներ
* Литвинов//Краткая литературная энциклопедия

Կատեգորիա:Խորհրդային բանաստեղծներ
Կատեգորիա:Ռուս գրաքննադատներ
Կատեգորիա:Ռուս գրականագետներ
Բերտա ֆոն Տառնոչի

thumb|200px|Նրբանցք Մելսեսինում
thumb|275px|Լինցի եկեղեցին
250px|մինի|Ծառուղի հարավում
**Բերտա ֆոն Տառնոչի-Շպրինցենբերգ** (գերմաներեն՝ **Bertha von Tarnóczy-Sprinzenberg**, ), ավստրիացի նկարչուհի, մանկավարժ։ Համբավվել է հատկապես բնանկարի, նատյուրմորտի, դիմանկարի ժանրերում ստեղծած գործերով։

## Կենսագրություն
Բերտայի հայրը՝ Կարլ Լյուդվիգ ֆոն Տառնոչի-Շպրինցենբերգը, արքունիքի ֆինանսների տնօրենն էր, հորեղբայրը՝ Մաքսիմիլիան Յոզեֆ ֆոն Տառնոչին, Զալցբուրգի արքեպիսկոպոսը, ով հետագայում դարձավ կարդինալ։ Ապագա նկարչուհին սովորել է Ռիդենբուրգի Սակրե Կյոր վանքի դպրոցում, որտեղ էլ առաջին անգամ դրսևորել է նկարչական իր ձիրքը։ Դպրոցն ավարտելուց հետո հաճախ ուղեկցել է հորը նրա բազմաթիվ ուղևորությունների ընթացքում։ 1875-1876 թվականներին Զալցբուրգում աշակերտել է անվանի նկարիչ Անտոն Հանշին, ապա կերպարվեստի նրբությունների մեջ շարունակել է խորանալ ու հմտանալ՝ ուսանելով Մյունխենի գեղարվեստի ակադեմիայի օրիորդաց բաժանմունքում՝ Թեոդոր Հեռի ղեկավարությամբ, միաժամանակ նկարչության մասնավոր դասեր առնելով նկարչուհի Ժաննա Բաուկից։ 1882 թվականին Բերտան դարձել է Մյունխենի նկարչուհիների ընկերակցության հիմնադիր անդամներից մեկը։

1886 թվականին նա մեկնել է Վիեննա, վարպետանալու նպատակով դասեր առել նկարիչ Էմիլ Յակոբ Շինդլերից։ Այստեղ միաժամանակ մտերմացել է նկարչուհի, քանդակագործուհի Օլգա Վիզինգեր-Ֆլորիանի հետ։ Հետագայում մի քանի անգամ, դարձյալ ուսումնառության նպատակով, ճամփորդել է Իտալիայում ու Հոլանդիայում։ Տևական ու մանրակրկիտ նախապատրաստությունից հետո վերջապես սկսել է իր նկարչական աշխատանքները ներկայացնել ցուցահանդեսներում (հիմնականում Զալցբուրգում ու Բուդապեշտում)։ 1891 թվականին պատվո դիպլոմի է արժանացել Ագրամի (ներկայիս Զագրեբի) ցուցահանդեսում ցուցադրած իր ստեղծագործությունների համար։ Ստեղծագործելու հետ մեկտեղ՝ Բերտան մանկավարժական գործունեություն է ծավալել. սկզբում կերպարվեստի դասեր է տվել ազնվականների երեխաներին, ապա, Միխաելա Պֆաֆինգերի մահից հետո, ստանձնել է Լինց քաղաքում վերջինիս բացած արվեստի դպրոցի ղեկավարությունը և մինչև 1919 թվականը առաջ տարել այդ գործը։

1901 թվականին Վիեննայում, Օլդա Վիզինգեր-Ֆլորիանի, Մարիաննա ֆոն Էշենբուրգի, Մարիա Էգների, Սյուզաննա Գրանիչի (1869-1946), Մարիա Մյուլլերի (1847-1935), Թերեզա Ֆյոդորովնա Ռիսի հետ, հիմնադրել է «Ութ նկարչուհիներ» () ստեղծագործական խմբակը, իսկ հետագայում էլ դարձել է Ավստրիայի նկարչուհիների ընկերակցության առաջին անդամներից մեկը։

## Ծանոթագրություններ

## Գրականություն
* Julie M. Johnson, *The Memory Factory: The Forgotten Women Artists of Vienna 1900*, Purdue University Press, 2012 

## Արտաքին հղումներ

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Ավստրիացի մանկավարժներ
Կատեգորիա:Ավստրիացի նկարչուհիներ
Հուշարձան օդանավորդին (Ստոկհոլմ)

**Հուշարձան օդանավորդին** (), հուշարձան, որը կառուցվել է ի պատիվ շվեդ օդանավորդների, օդագնացության ռահվիրանների, որոնք զոհվել են 1898-1917 թվականներին Հյուսիսային բևեռի արշավախմբերում։

Տեղադրված է Շվեդիայի մայրաքաղաք Ստոկհոլմի կենտրոնում՝ Կարլապլան հրապարակում։ Հուշարձանի հեղինակը հայտնի շվեդ քանդակագործ Կարլ Միլլեսն է։ «Օդանավորդ» հուշարձանը տեղադրվել է 1931 թվականին Շվեդական թագավորական աէրոակումբի նախաձեռնությամբ։

## Նկարագրություն
Հուշարձանը իրենից ներկայացնում է տարածված թևերով մեծ արծվի քանդակ, որը պատրաստվում է թռչել։ Հուշարձանի բարձրությունը 1,85 մետր է, լայնությունը թևերի բացվածքով՝ շուրջ մեկ մետր։ Բրոնզե արձանի պատվանդանի մակերևույթին պատկերված է Իկարոսի, առաջին մարտական ինքնաթիռի ուրվանկարներ, երկու տեղեկատվական աղյուսակներ։ Հուշարձանի ներսում գտնվում  է աճյունասափոր, որի մեջ զետեղված են զոհված շվեդ օդաչուների մեդալները։ Հիմքը և պատվանդանը կառուցված են հղկված դիաբազից, սպիտակ մարմարի վրայի տեղեկատվությունը ստեղծվել է 1927-1931 թվականներին։

## Պատմություն
Հուշարձանի բացումը տեղի է ունեցել 1931 թվականի մայիսի 15-ին, Շվեդիայի արքայազն Կարլ դուքս Վեստերգյոթլանդսկու կողմից։ Սկզբում հուշարձանը նախատեսված էր կառուցել շվեդական ավիացիայի այնպիսի ռահվիրանների հիշատակը հավերժացնելու նպատակով, ինչպիսիք են` Սալոմոն  Անդրեն, կին օդաչու Էլզա Անդերսոնը, Կնուտ Ֆրենկելը, Նիլս Ստրինդբերգը, որպեսզի մարդիկ հիշեին նրանց մասին, հիշեին ռազմական ավիացիոն ուժերի զարգացման գործում ունեցած նրանց ներդրումների մասին։ Այսօր քարե արծիվը ընկալվում է այլ կերպ, ավելի շատ որպես հարգանքի տուրք բոլոր նրանց, ովքեր զոհվել են երկնքում։ Հուշարձանը միշտ եղել է աղմկոտ վիճաբանությունների կենտրոնում։

Օդանավորդի հուշարձանի բացումից հետո, որոշ մարդիկ կարծում էին, որ հուշարձանը հարգանքի տուրք է Կարլ Միլեսի նացիզմի գաղափարներով հրապուրվածությանը։ Արծվի թևերի տարածվածությունը և կոպիտ արտաքին տեսքը շատ էին նմանվում Նացիոնալ-սոցիալիստական գերմանական բանվորական կուսակցության խորհրդանիշին։ Սակայն ինքը՝ հուշարձանի հեղինակը, չէր հերքում իր համակրանքը Ադոլֆ Հիտլերի նկատմամբ։ Կնոջն ուղղված նամակներից մեկում նա նույնիսկ հույս էր հայտնում, որ Հիտլերը կունենա բավականին առողջություն և ուժ իր սկսած «գեղեցիկ» գործն ավարտելու համար։

1940-ական թվականներին շվեդ երիտասարդ նացիստները հուշարձանը օգտագործում էին որպես իրենց հանդիպումների և հավաքույթների վայր, այստեղ էին նշում նացիստական տոները։ Միաժամանակ երիտասարդ սոցիալիստները, բողոքելով նացիստների դեմ, ծածկում էին գրաքարե հուշարձանը, և անցյալում հաճախ էին հնչում հրապարակը հրկիզելու սպառնալիքներ։ Շվեդական ռազմաօդային ուժերը արարողությունների ժամանակ հուշարձանն օգտագործում էին որպես ծաղկեպսակներ դնելու վայր։

Հարցազրույցներից մեկում հուշարձանի հեղինակը նշում է.

Կարլապլանի մետրոյի կայարանի շինարարության ընթացքում հուշարձանն ապամոնտաժվեց և նորից տեղադրվեց իր նախկին տեղում 1967 թվականին։

## Պատկերասրահ

Flygarmonumentet 2009b.jpg
Flygarmonumentet 2009e.jpg
Flygarmonumentet 2009f.jpg
Flygarmonumentet 2009c.jpg


## Ծանոթագրություններ

Կատեգորիա:1931 հիմնադրումներ
Կատեգորիա:Շվեդիայի հուշարձաններ
Իվան Բոնդարենկո

**Իվան Իվանովիչ Բոնդարենկո** (, ), ռուս խորհրդային գրող, չեխովագետ, մանկավարժ։ Մանկավարժական գիտությունների թեկնածու, Տագանրոգի պետական մանկավարժական ինստիտուտի դոցենտ (1970)։

## Կենսագրություն
Իվան Իվանովիչ Բոնդարենկոն ավարտել է Տագանրոգի Ա. Պ. Չեխովի անվան թիվ 2 միջնակարգ դպրոցը և գերազանցությամբ Ռոստովի պետական մանկավարժական ինստիտուտի ռուսաց լեզվի և գրականության ֆակուլտետը։ Տագանոգի առաջին ռադիոլրագրողն է։

1943-1948 թվականներին աշխատել է որպես «Տագանրոգսկայա պրավդա» թերթի պատասխանատու քարտուղար, ռուսաց լեզվի և գրականության ուսուցիչ Տագանոգի Ա. Պ. Չեխովի անվան թիվ 2 միջնակարգ դպրոցում (1949-1961), դասախոսել է Տագանրոգի պետական մանկավարժական ինստիտուտի մանկավարժության և հոգեբանության ամբիոնում (1964-1979)։

Բոնդարենկոն «Տագանոգսկայա պրավդա» թերթի խմբագրությանը կից գործած գրական միավորման կազմակերպիչն ու առաջին ղեկավարն էր, Ա. Պ. Չեխովի անվան թիվ 2 միջնակարգ դպրոցի պատմության թանգարանի հիմնադիրը։ 60 գիտահետազոտական աշխատությունների և հոդվածների հեղինակ է։ Անտոն Չեխովի մասին գրած «Նրա կյանքի հետքերը» գրքի համար արժանացել է Ռոստովի մարզային գրական մրցանակի դափնեկրի կոչման։

Հրատարակել է «Տագանրոգում իմ, Տագանրոգում», «Առկայծումներ», «Տագանրոգյան սյուիտ» բանաստեղծական ժողովածուները, վրացի գրող Վանո Դարասելիի ստեղծագործությունների թարգմանությունները։ Բոնդարենկոն ժողովրդական լուսավորության գերազանցիկ էր, պարգևատրվել է բազմաթիվ մեդալներով։

## Ծանոթագրություններ

Կատեգորիա:Խորհրդային գրողներ
Կատեգորիա:Խորհրդային մանկավարժներ
Կատեգորիա:Մանկավարժական գիտությունների թեկնածուներ
Կատեգորիա:Չեխովագետներ
Կատեգորիա:Ռոստովի պետական մանկավարժական համալսարանի շրջանավարտներ
Կատեգորիա:Ռուս գրողներ
Կատեգորիա:Ռուս մանկավարժներ
Երջանկության յոթ աստվածներ

thumb|400px|right|Ձախից աջ՝ Հոտեյ, Ջյուրոջին, Ֆուկուրոկուջու, Բիսամոն, Բենջայտեն, Դայկոկուտեն, Էբիսու
[thumb|400px|right|Երջանկության յոթ աստվածները [Վատացումիի տաճարում, Տարումի-կու, Քոբե]]
**Երջանկության յոթ աստվածներ** (ճապ. 七福神, *Սիտիֆուկու-դզին*), յոթ աստվածներ, ովքեր սինտոիզմության մեջ հաջողություն են բերում։ Շատ հաճախ պատկերվում են լողացող նավակի վրա՝ նեցկեի տեսքով։ Ըստ ծագման, նրանց կազմը «միջազգային հավաքածու» է համարվում, այդպես մի մասը եկել է Չինաստանից, Հնդկաստանից, իսկ մյուս մասը ճապոնական է։

# Էբիսու՝ ձկնորսների և վաճառականների պաշտպան, բախտի և աշխատասիրության աստված, պատկերվում է կարթով և հաճախ տայ ձկնով։ Նրա ծագման մասին բազմաթիվ տարբերակներ կան, սակայն կոնկրետ ոչինչ հայտնի չէ։ Դատելով այն բանից, որ Յամատոյի բնակիչները «էբիսու» կամ «էմիսու» բառերով անվանում էին իրենց կողմից դուրս քշված Այնա ցեղին, Էբիսուն, ինչպես մնացած երջանկության աստվածները, մասամբ օտարերկրացիներ են։
# Դայկոկուտեն՝ գյուղացիների պաշտպան, հարստության աստված, պատկերվում է ցանկություններ կատարող մուրճով և բրնձով լցված պարկով։ Սկզբում տանտրիզմական բուդդայականության աստվածն էր՝ Մահակալոյը։ Չինաստանից բերվել է Ճապոնիա։
# Բիսամոն` հարստության և ծաղկման աստված, պատկերվում է հզոր մարտիկի տեսքով և ամբողջովին սամուրայական զենք ու զրահով։ Նա ոչ միայն մարտիկ աստված է, այլ նաև պաշտպան է, համարվում է ռազմականների, բժիշկների և փաստաբանների պաշտպան։ Սկզբում հինդուիզմի և բուդայականության աստված էր՝ Վայշրավանը։
# Բենջայտեն՝ հաջողության (հատկապես ծովում), իմաստության, արվեստի, սիրո և գիտելիքի հանդեպ ձգտման աստվածուհին, պատկերվում է ճապոնական ազգային երաժշտական գործիքով՝ բիվայով։ Սկզբում հինդուիզմի և բուդիզմի աստվածուհին էր՝ Սարասվատին։
# Ֆուկուրոկուջու՝ երկարակեցության և իմաստուն արարքների աստված, պատկերվում է երկար գլխով ծերունու տեսքով։ Սկզբում չինական աստված էր՝ հարավային Բևեռային աստղի տիրակալը։
# Հոտեյ՝ կարեկցանքի և բարեհոգության աստված, պատկերվում է մեծ փորով ծերունու տեսքով։ Մի սնահավատություն կար, ըստ որի, եթե Հոտեյի արձանիկի փորը 300 անգամ մաժել և մտածել ինչ-որ լավ բանի մասին, ապա ցանկությունը անպայման կկատարվի։ Սկզբում չինական վանական Կայիշին էր։
# Ջյուրոջին՝ երկարակեցության աստված, պատկերվում է սյակու ձողով ծերունու տեսքով, ում վրա փաքցված է իմաստության թղթագլան, և կռունկով, կրիայով կամ եղջերուով։ Երբեմն սակե խմելով է պատկերվում։ Նրա նախատպը ճգնավոր դաոսն է, ով, լեգենդի համաձայն, փնտրել և գտել է անմահության էլիքսիրը։

## Տես նաև
* Հոտեյ (նկար)

## Ծանոթագրություններ

Կատեգորիա:Աստվածներ այբբենական կարգով
Կատեգորիա:Ճապոնական դիցաբանություն